《读阮嗣宗诗》
元代·赵汸

明月照北林，孤鸿有哀音。揽衣起坐弹鸣琴，忧思徘徊独伤心。

可怜堂上生荆杞，空自繁华粲桃李。种瓜寂寞青门外，采薇怅望西山址。

芒砀云归大泽空，后五百岁无英雄。途穷恸哭谁知者，沈湎狂言元自公。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。